KYK: Rotterdam bekommerd oor Brexit | Netwerk24
KYK: Rotterdam bekommerd oor Brexit
14 September 2018 13:07
Rotterdam – die grootste hawe in Europa – is bekommerd oor die naderende Brexit.
Brittanje verlaat die Europese Unie op 29 Maart 2019.
Die hawe behartig jaarliks nagenoeg €60 miljard se bilaterale handel tussen Brittanje en Nederland.
Brittanje verlaat die Europese Unie (EU) op 29 Maart 2019 en dit lyk in dié stadium hoogs waarskynlik dat die land nie gunstige voorwaardes in die egskeiding kan beding nie.
Die grootste vrees vir Rotterdam is dat geen ooreenkoms oor doeane bereik gaan word nie. Daarsonder sal uitvoersertifikate en invoerbeheer ingestel moet word, insluitend inspeksies van alle produkte. Rotterdam sal byvoorbeeld ’n plek moet oprig waar lewende diere ondersoek kan word voordat dit van Europa na Brittanje uitgevoer kan word, berig Reuters (kyk video hierbo).
Rotterdam se vrese kom terwyl daar eintlik vir die stad as geheel ook nuus onderweg is. Die Uniliver-groep, wat onder meer Dove en Marmite besit, wil sy hoofkantoor van Londen na Rotterdam verskuif.
Brittanje verlaat die Europese Unie (EU) in Maart 2019 en dit lyk in dié stadium hoogs waarskynlik dat die land nie gunstige voorwaardes in die egskeiding kan beding nie.
Rotterdam se vrese kom terwyl daar eintlik vir die stad as geheel goeie nuus onderweg is. Die Uniliver-groep, wat onder meer Dove en Marmite besit, wil sy hoofkantoor van Londen na Rotterdam verskuif.
Die groep sê dit het niks met Brexit te make nie, maar is deel van die proses om sy struktuur te vereenvoudig. Hy smelt sy twee afsonderlike beheermaatskappye – die een in Londen en die een in Nederland – saam.
Die proses is nog onderhewig aan goedkeuring deur aandeelhouers, wat einde Oktober daaroor stem.
Unilever gaan wel in Londen genoteer bly, tesame met sy notering in Nederland, en Londen bly ook die hoofkantoor van twee van Unilever se drie afdelings, persoonlike sorg en tuisversorging (skoonmaakmiddels). Die derde afdeling, vir kos en versnaperinge, het sy hoofkantoor in Rotterdam.
Meer oor: Unilever | Brexit
KYK: Brexit-ooreenkoms kom dalk al in November
Brexit: May se plan ‘rampspoedig’
Is daar lig aan die einde van Brexit-tonnel?
Man aangekeer ná skote in Utrecht klap
Zondo: Brown was ‘vlieg in die salf’
Theresa May kry nog ’n Brexit-klap
Steenkoolforum sleep Eskom hof toe oor groenkrag
Utrecht: Polisie trek aanvaller vas